ddrg/super_eurlex huggingface dataset:
12.

korostaa, että tarvitaan parempi kokonaiskuva rahoituslaitosten riskinsiirroista, muun muassa johdannaistransaktioina suoritetuista siirroista, joita koskevat tiedot on toimitettava Euroopan markkinarakenneasetuksen sekä MIFID-/MIFIR-asetuksen mukaisesti, jotta voidaan selvittää, kuka on ostanut mitäkin keneltäkin ja miten siirretyt riskit on kestetty; painottaa, että tavoitteena pitäisi olla kaikkien rahoituspalvelujen alalla tapahtuvien transaktioiden kartoitus reaaliajassa, mitä voidaan edistää ja automatisoida standardoitujen viesti- ja tietotunnisteiden avulla; kehottaa komissiota sisällyttämään yhteistyössä Euroopan järjestelmäriskikomitean ja kansainvälisten elinten, esimerkiksi FSB:n, kanssa keskitettyä tiedonkeruuta koskevaan kertomukseensa tiedot standardoituja viesti- ja tietomuotoja koskevan työn nykytilasta sekä siitä, onko mahdollista perustaa riskinsiirtojen keskusrekisteri, joka voisi seurata riskinsiirtotietoja reaaliajassa, jolloin rahoitusalan nykyisessä ja tulevassa lainsäädännössä säädettyjen raportointivelvollisuuksien mukaisesti toimitetut tiedot voitaisiin hyödyntää täysimääräisesti, ja tähän pitäisi sisällyttää myös kansainvälisten tietojen saatavuus;
D.

toteaa, että Venäjän presidentin ihmisoikeusneuvoston vuonna 2011 tekemän, Sergei Magnitskin pidätyksen, vankeuden ja oikeussuojakeinojen epäämisen laittomuutta käsitelleen selvityksen tuloksista huolimatta tutkinta on pysähdyksissä ja tapauksessa osalliset virkamiehet on vapautettu vastuusta ja heitä on jopa nimitetty käsittelemään tapausta; katsoo, että nämä viranomaisten toimet osoittavat, että Magnitski asetettiin syytteeseen poliittisin perustein;
—

ottaa huomioon 30. marraskuuta 2009 julkaistun Copenhagen Economicsin raportin "Assessment of barriers to trade and investment between the EU and Japan",
32.

kehottaa jälleen pyrkimään vuoden 2013 jälkeiseen vahvaan EU:n laajuiseen koheesiopolitiikkaan, jossa pyritään rationalisoimaan nykyiset määrärahat ja ohjelmat ja varmistamaan riittävä rahoitus ja joka perustuu monitasoiseen hallintoon ja on sovitettu vastaamaan Eurooppa 2020 -strategian tavoitteita; korostaa tarvetta parantaa solidaarisuusrahaston tehokkuutta ja reagointivalmiutta ja odottaa tähän liittyviä ehdotuksia; on vakuuttunut, että on mahdollista sopivalla tavalla yhdistää EU:n koheesiopolitiikka sekä tutkimus- ja kehityspolitiikat ja suunnata ne taloudellisen, sosiaalisen ja alueellisen koheesion periaatteita noudattaen kasvun ja kilpailukyvyn lisäämiseen sekä huippuosaamiseen;
8.

on tyytyväinen komission uudistusehdotuksiin ja komission sitoutumiseen eläinten hyvinvointiin; korostaa, että on tärkeää antaa vahvaa tukea maanviljelijöille, jotka noudattavat eläintenhoitoa koskevia vaatimuksia ja hyviä käytäntöjä sekä investoivat parempiin kasvatustiloihin; korostaa riittävän rahoituksen merkitystä tulevassa YKP:ssa, sillä talousarviomme on vastattava tavoitteitamme;
A.

ottaa huomioon, että naisten sukupuolielinten silpomisessa on kyse korvaamattomasta hyväksikäytöstä, jolla muutetaan tai vahingoitetaan tahallisesti naisten sukupuolielimiä muista kuin lääketieteellisistä syistä, ja että tänäkin päivänä maailmassa elää 140 miljoonaa naista ja tyttöä, joille se on aiheuttanut peruuttamattomia seurauksia, ja lisäksi joka vuosi kolme miljoonaa tyttöä on vaarassa joutua saman käytännön uhriksi;
7.

on ehdottomasti sitä mieltä, että YKP:n uudistuksella on luotava riittävät ja tehokkaat välineet ekosysteemilähtöisen kalastuksenhoidon tukemiseen; katsoo näin ollen, että tällainen ekosysteemilähtöinen lähestymistapa on otettava huomioon monivuotisissa hoitosuunnitelmissa; katsoo, että on välttämätöntä ratkaista tällaisten monivuotisten hankkeiden institutionaalinen umpikujatilanne tavallista lainsäätämisjärjestystä noudattaen; katsoo lisäksi, että alueellista yhteistyötä tekeville jäsenvaltioille on annettava todellisia mikrotason valtuuksia;
1.

korostaa, että EU:n talousarvio on investointitalousarvio, jolla on huomattava vipuvaikutus, koska 94 prosenttia sen määrärahoista on varattu talouskasvun ja työllisyyden elvyttämiseen sekä unionin roolin vahvistamiseen globaalina toimijana; tähdentää, että EU:n talousarvio on kooltaan rajallinen – vain kaksi prosenttia julkisista menoista unionissa – mutta että se siitä huolimatta auttaa kokoamaan yhteen varoja, toimii katalysaattorina ja tuottaa mittakaavaetuja ja rajat ylittäviä vaikutuksia, joiden avulla voidaan saavuttaa EU:n yhteiset poliittiset tavoitteet; on lujasti vakuuttunut siitä, että EU:n talousarvio on hyvin tehokas väline, jonka avulla voidaan lisätä sellaisia strategisia investointeja, jotka tuottavat eurooppalaista lisäarvoa, ja saada Euroopan talous elvytettyä sekä tuotettua talouskasvua ja parannettua työllisyyttä taloudellisen ja sosiaalisen yhteenkuuluvuuden edistämiseksi koko unionissa; korostaa siksi, että EU:n talousarviolla on oltava strateginen asema yhdessä kansallisiin talousarvoihin nyt sovellettavien talousarvion vakauttamistoimien kanssa;
23.

pitää myönteisenä, että komissio on ehdottanut nuorten työntekijöiden liikkuvuuden edistämistä osana uutta sosiaalisia muutoksia ja innovaatioita koskevaa ohjelmaa, jotta nuoria voidaan kannustaa etsimään töitä jäsenvaltioista ja alueilta, joilla on pulaa ammattitaitoisesta työvoimasta; kehottaa keskittymään tuntuvammin nuorten tilanteeseen etenkin koulutuksesta työelämään siirtymisessä, koulunkäynnin keskeyttämisen vähentämisessä sekä harjoittelu- ja oppisopimuspaikkojen laadun varmistamisessa; korostaa, että työvoiman liikkuvuuden edistäminen on kytkettävä tiiviisti sosiaaliturvan parantamiseen ja sosiaalisten oikeuksien ja sosiaaliturvan kattavuuteen liittyvien liikkuvuutta koskevien esteiden poistamiseen etenkin kun on kyse nuorten työntekijöiden riskeistä;
A.

katsoo, että vaikka asetus (EY) N:o 261/2004 ja asetus (EY) N:o 1107/2006 (jäljempänä "asetukset") edustavat myönteistä askelta kohti matkustajien oikeuksien suojaamista, asetusten oikeusvarmuutta, tulkinnan selkeyttä ja yhdenmukaista täytäntöönpanoa on tehostettava kaikkialla EU:n alueella;
23.

kehottaa kaikkia asetuksen (ETY) N:o 95/93 (sellaisena kuin se on muutettuna asetuksella (EY) N:o 793/2004) tarkistukseen osallistuvia osapuolia ja toimielimiä keskittymään kapasiteetin lisäämiseen lentoasemilla sen sijaan, että alueellinen lentoliikenne hinnoiteltaisiin ulos markkinoilta; pitää tärkeänä, että alueellisilla lentoasemilla on yhteys pääasemille, ja katsoo, että tämä on otettava huomioon asetuksen (ETY) N:o 95/93 tarkistamisessa, erityisesti mitä tulee lähtö- ja saapumisaikojen jälleenmyyntiä koskeviin suunnitelmiin ja muiden markkinamekanismien suunniteltuun asteittaiseen käyttöönottoon, muun muassa ensimyyntiin, joka saattaisi katkaista alueellisten lentoasemien ja suurten päälentoasemien välisiä yhteyksiä;
L.

ottaa huomioon, että maailman kuudes vesifoorumi, jonka teemana on "ratkaisujen aika", on määritellyt vesivaroja koskevan toiminnan 12 keskeistä painopistettä, jotka on ryhmitelty kolmeksi strategiseksi suunnaksi – nimittäin "kaikkien hyvinvoinnin turvaaminen", "talouskehityksen edistäminen" ja "säilytä sininen planeetta" – sekä kolme menestyksen edellytystä,
E.

katsoo, että ottaen huomioon edellä mainitut elintarvikkeita koskevien sallittujen ravitsemusväitteiden valintaa ohjaavat periaatteet, uusi ravitsemusväite "sisältää nyt X % vähemmän [ravintoainetta]", jota komissio on esittänyt sisällytettäväksi asetuksen (EY) N:o 1924/2006 liitteeseen, on ristiriidassa perussäädöksen tavoitteen ja sisällön kanssa olemalla moniselitteinen, harhaanjohtava ja epäselvä keskivertokuluttajalle;
B.

ottaa huomioon, että YK:n arvion mukaan Syyrian 11 kuukautta kestäneen kansannousun aikana kuolonuhreja on ollut yli 5 400, vaikka ajantasaisia lukuja on hyvin vaikea saada, koska tietyt alueet, kuten Homsin jotkut osat, ovat täysin eristettyjä; ottaa huomioon, että tuhansia muita on loukkaantunut, että vähintään 69 000 on pidätetty ja heistä noin 32 000 on sittemmin vapautettu ja että noin 12 400 on paennut naapurimaihin; ottaa huomioon, että UNICEFin mukaan satoja lapsia on tapettu ja satoja muita pidätetty mielivaltaisesti ja kidutettu ja käytetty seksuaalisesti hyväksi vankeudessa;
1.

panee tyytyväisenä merkille, että liittymisneuvottelut on saatu päätökseen ja samalla on pantu piste lähes kuusi vuotta kestäneille neuvotteluille ja usean vuoden valmisteluille, jotka ovat muuttaneet merkittävästi Kroatian yhteiskunnallista, poliittista, taloudellista ja kulttuurista ilmapiiriä; korostaa, että on pidettävä yllä uudistustahtia, ja katsoo, että prosessi ei ole vielä valmis, vaan sitä on jatkettava yhtä ponnekkaasti ja määrätietoisesti myös liittymisneuvottelujen päätyttyä ja jäseneksi liittymisen jälkeenkin; on luottavainen sen suhteen, että myönteiset tulokset tässä prosessissa lujittavat Kroatian kansalaisten tukea EU-jäsenyydelle ja luottamusta siihen ja että ne kannustavat ihmisiä osallistumaan EU-kansanäänestykseen ja antamaan tukensa liittymissopimukselle; kannattaa liittymissopimuksen allekirjoittamista ja kehottaa EU:n jäsenvaltioita saattamaan ratifiointiprosessin päätökseen hyvissä ajoin; odottaa voivansa ottaa vastaan tarkkailijoita Kroatian parlamentista;
63.

korostaa, kun yrityskeskittymien valvontaa koskevan asetuksen (EY) N:o 139/2004 voimaantulosta on kulunut yli viisi vuotta, että on tärkeää tunnistaa, millä aloilla byrokratiaa voidaan vähentää ja kansallisia sääntöjä yhdenmukaistaa EU:n sääntöjen kanssa;
11.

vaatii, että vakuutusyhtiön maksukyvyttömyystilanteessa kuluttajille tarkoitettujen tietojen on oltava helposti löydettävissä, kattavia ja helposti ymmärrettäviä ja että niissä on kerrottava selvästi, minkä viranomaisen puoleen kuluttajan on käännyttävä vaateiden esittämiseksi tai tiedustelujen tekemiseksi; on vakuuttunut siitä, että yhden yhteyspisteen perustaminen kaikille taloudellisille takuu- ja korvausjärjestelmille varmistaisi, että nykyinen lainsäädäntö todellakin hyödyttää kuluttajia etenkin tiedottamista ja rajatylittäviä yhteyksiä ja maksuja koskevissa asioissa;
26.

korostaa, että on tärkeää, että EU toimii ponnekkaasti tällaisten yhteistyöstä kieltäytymiseen liittyvien tapausten ennakoimiseksi, estämiseksi tai tuomitsemiseksi; toistaa, että EU:n (ja jäsenvaltioiden) on laadittava konkreettisia ja vakiomuotoisia toimia koskevat sisäiset säännöt, joiden avulla niiden on mahdollista vastata oikea-aikaisesti ja johdonmukaisesti tilanteisiin, joissa yhteistyötä rikostuomioistuimen kanssa ei tehdä, ja koordinoidaan tarvittaessa muiden asianomaisten toimielinten mekanismeja, sopimusvaltioiden kokous mukaan luettuna;
67.

korostaa tässä yhteydessä, että riippumattomien veroviranomaisten tärkeää asemaa ja hallinnollista itsenäisyyttä on tasapainotettava pluralistisilla hallintojärjestelyillä, joilla varmistetaan a) että veroviranomaisella on turvattu talousarvio, jota hallitus ei voi muuttaa, b) että veroviranomaisen asema, velvollisuudet ja valtuudet on kirjattu lakiin ja että poliisi ja tuomioistuimet voivat suojella niitä, c) että nimityksistä veroviranomaisen hallintoelimeen (joka on perustettava) vastaavat useat julkiset toimijat (ministeriöt sekä yritysten ja asianajajien yhdistykset), d) että nimitykset sitä valvovaan elimeen ovat pitkäaikaisia ja niiden kesto on määritelty, e) ja että hallinnollinen ja operatiivinen henkilöstö on vastuussa vain hallintoelimelle;
B.

ottaa huomioon, että yli 80 miljoonaa eli noin 16 prosenttia Euroopan unionin työikäisestä väestöstä on vammaisia, joihin kuuluu myös mielenterveysongelmista –erityisesti autismista – kärsiviä henkilöitä, ja että vammaisten työttömyysaste on vähintään kaksi kertaa muiden työttömyysastetta korkeampi; ottaa huomioon, että vammaiset muodostavat haavoittuvan ryhmän, jossa köyhiä on 70 prosenttia enemmän kuin väestössä keskimäärin; ottaa huomioon, että vammaisten työllisyysaste on ainoastaan noin 45 prosenttia ja että korkealaatuiset työpaikat varmistavat taloudellisen riippumattomuuden ja edistävät henkilökohtaista kasvua; ottaa huomioon, että työttömyys lisää köyhyyden ja sosiaalisen syrjäytymisen riskiä, sillä ainakin neljännes väestöstä kärsii vähintään kerran elämänsä aikana jostakin mielenterveyden ongelmasta ja kymmenesosassa tapauksia tällaiset ongelmat voivat kroonistua, mikä korostaa tarvetta aktiivisiin ja kohdennettuihin toimiin, joilla voidaan puuttua tähän jatkuvaan ongelmaan; katsoo, että suurempi riski altistua köyhyydelle johtuu usein vähäisistä mahdollisuuksista saada työpaikka, päästä koulutukseen ja saada terveydenhoitoa ja muuta asianmukaista hoitoa;
—

määräaika, jonka kuluessa toimi voidaan riitauttaa, vaihtelee kyseessä olevan toimen luonteen mukaan; määräajat alkavat menettelyn aloittamispyynnön päivämäärästä; määräaika voi olla kolmesta yhdeksään kuukauteen, kun on kyse toimista, joita toteutetaan uhkaavassa maksukyvyttömyystilanteessa, kuudesta kahteentoista kuukauteen, kun on kyse takuiden luomisesta, yhdestä kahteen vuoteen, kun on kyse toimista asianomistajien kanssa ja kolmesta viiteen vuoteen, kun on kyse toimista, joita toteutetaan velkojien petkuttamiseksi;
A.

ottaa huomioon, että matkailualan osuus on kymmenen prosenttia bruttokansantuotteesta ja 12 prosenttia kokonaistyövoimasta, joten se on kolmanneksi tärkein sosiaalis-taloudellisen toiminnan muoto EU:ssa; ottaa huomioon, että suurin osa alan toimijoista on mikroyrityksiä ja pk-yrityksiä, että se on pääasiallinen tulonlähde joillakin EU:n alueilla, kuten saarilla, ja että sillä on olennaisen tärkeä rooli EU:n taloudellisessa kehityksessä ja taloudellisessa, sosiaalisessa ja alueellisessa koheesiossa sekä Eurooppa 2020 -strategian tavoitteiden saavuttamisessa;
6.

katsoo, että uudistetun EGR:n lisäarvo olisi parhaimmillaan, jos se tukisi tehokkaasti työntekijöiden koulutusta ja uudelleenkoulusta, jotta he voivat palata töihin vaikeassa työmarkkinatilanteessa, joka on seurausta yritysten ja toimialojen ennakoimattomista rakennemuutoksista, jotka luovat tai pahentavat ammattitaidon ja kysynnän kohtaamattomuutta; korostaa, että tällainen väline täydentäisi merkittävästi ESR:n rahoittamia toimia, joiden tarkoituksena on ennen kaikkea globaaleihin haasteisiin sopeutuminen kestävän talouskasvun aikaansaamiseksi; korostaa myös, että toisaalta väline varmistaisi unionin solidaarisuuden rakennemuutoksesta kärsimään joutuneita työntekijöitä kohtaan ja toisaalta rahaston oikea-aikaiset, kohdistetut ja räätälöidyt toimet voisivat hyödyttää kaikkia jäsenvaltioita pitkäaikaistyöttömyyden torjunnassa;
6.

katsoo, että lakisääteisellä tilintarkastuksella on yhteiskunnallinen tehtävä ja että se on yleisen edun mukaista, sillä se on ehdottomasti keskeinen osa demokraattista taloudellista ja poliittista järjestelmää, ja suhtautuu siksi myönteisesti vihreän kirjan pyrkimykseen lisätä avoimuutta ja parantaa tarkastuskertomusten laatua, jotta voidaan edistää rahamarkkinoiden vakautta ja parantaa rahoituksen saatavuutta; kannattaa kaikkia sellaisia toimia, jotka perustuvat näyttöön siitä, että rahoituslaitosten laadun huomattava parantuminen on merkittävämpää kuin niille aiheutuvat kustannukset ja rasitteet, ja että sama koskee myös säännöllistä ulkopuolista arviointia ja kunnollista säännönmukaista valvontaa; korostaa, että tarvitaan erityistä lainsäädäntöä;
A.

katsoo, että korruption alalla esiintyy erittäin vakavaa rikollisuutta, jolla on rajatylittäviä ulottuvuuksia, ja ottaa huomioon, että korruptiolla on usein seuraamuksia koko EU:ssa ja sen rajojen ulkopuolellakin ja että Euroopan unionilla on yleinen oikeus toimia korruptiontorjunnan alalla,
4.

toistaa kannattavansa nykyaikaistamista koskevaa kumppanuutta; suhtautuu myönteisesti aloitteeseen yhteisen edistymiskertomuksen antamisesta mutta korostaa samalla, että jatkotoimista on sovittava niiden tulosten perusteella, joita tähän mennessä on saavutettu EU:n ja Venäjän neljällä yhteisen toiminnan alueella, ja otettava tässä huomioon myös toiminnan aukkokohdat; kannattaa erityisesti yhteistyötä tutkimuksen ja kehittämisen alalla ja korostaa, että neljällä yhteisen toiminnan alueella on kyse vastavuoroisuudesta; vaatii siksi, että tulevan EU:n ja Venäjän huippukokouksen osapuolet ryhtyvät määrittelemään konkreettisia tavoitteita; korostaa, että on tärkeää ratkaista oikeuslaitoksen tehokasta ja riippumatonta toimintaa koskevat ongelmat ja lujittaa korruption torjuntaa; korostaa, että EU on varautunut toimimaan kaikin mahdollisin tavoin Venäjän riippumattoman oikeusvaltiojärjestelmän tehokkuuden parantamiseksi; pitää myönteisenä Venäjän ilmoitusta, että se allekirjoittaa Taloudellisen yhteistyön ja kehityksen järjestön (OECD) yleissopimuksen, joka koskee kansainvälisissä liikesuhteissa tapahtuvan ulkomaisiin virkamiehiin kohdistuvan lahjonnan torjuntaa;
—

ottaa huomioon neljännen kuluttajamarkkinoiden tulostaulun "Making markets work for consumers" (syksyn versio – lokakuu 2010) sekä viidennen kuluttajien ehtoja koskevan tulostaulun "Consumers at home in the single market" (kevään versio – maaliskuu 2011),
38.

toteaa, että vaikka eräistä jäsenvaltioista on saatavana pieniä lapsia koskevaa empiiristä tietoa (jota ovat keränneet esimerkiksi National Association for the Education of Young Children, UNICEF, International Early Years Education Journal ja OECD), lisää tietoa ja tietämystä lasten kehityksestä tarvitaan edelleen; pyytää lisäämään tutkimusta kaikkialla EU:ssa ja vaihtamaan tuloksia EU:n laajuisesti sekä ottamaan huomioon jäsenvaltioiden kulttuurisen monimuotoisuuden;
A.

toteaa, että nuorisotyöttömyys, joka on nyt 21 prosenttia– siis kaksinkertainen EU:n yleiseen työttömyysasteeseen verrattuna – on yksi Euroopan kiireellisimmistä haasteista ja että tavoitteena on vähentää koulupudokkaiden osuus alle 10 prosenttiin, sekä toteaa, että tavoitteena on myös lisätä naisten osallistumista työmarkkinoille 70 prosentilla vuoteen 2020 mennessä; katsoo, että yleissivistävä ja ammatillinen koulutus ovat avaintekijöitä menestyksekkäälle työmarkkinoille osallistumiselle ja elämänvalintojen tekemiselle, koska yli 5,5 miljoonaa nuorta työtöntä uhkaavat Euroopassa köyhyys ja ankeat ajat, kun he päättävät koulunkäyntinsä, ja monet nuoret joutuvat hyväksymään epävarmat työsuhteet, pienet palkat ja sosiaaliturvan heikentymisen, mikä vaikuttaa heidän terveyteensä ja turvallisuuteensa työpaikoilla,
O.

katsoo, että kulttuuriteollisuus ja luovan alan teollisuus, joissa on viisi miljoonaa työpaikkaa ja joiden osuus on 2,6 prosenttia EU:n BKT:stä, ovat EU:n kasvun vetureita, koska ne luovat uusia työpaikkoja, niillä on keskeinen asema maailmanlaajuisissa arvoketjuissa ja koska ne edistävät innovointia ja tarjoavat lisäarvoa sosiaalista yhteenkuuluvuutta edistävinä tekijöinä sekä toimivat tehokkaina välineinä vallitsevan taantuman torjumisessa,
M.

ottaa huomioon, että Jemen on Lähi-idän köyhin valtio, jossa esiintyy laajalti aliravitsemusta, jonka öljyvarat ovat hupenemassa, jonka väestö on kasvussa, jonka keskushallinto on heikko, jolla on kasvava pula vedestä ja joka on investoinut hyvin vähän maan talouteen; ottaa huomioon, että Jemenin valtion hajoaminen on vakava huolenaihe hauraan aselevon oltua voimassa helmikuusta lähtien pohjoisosan shia-kapinallisten ja etelässä toimivan separatistiliikkeen välillä, ja että raporttien mukaan monet al-Qaidan taistelijat käyttävät Jemeniä tukikohtana,
—

ottaa huomioon neuvoston asetuksen (ETY) N:o 1431/82 (3) ja neuvoston asetuksen (EY) N:o 1251/1999 (4), joilla säädettiin erityisistä toimenpiteistä valkuaiskasvialalla ja otettiin käyttöön taattu enimmäisala, neuvoston asetuksen (EY) N:o 1782/2003 (5) ja neuvoston asetuksen (EY) N:o 73/2009 (6) 76–78 artiklat, joilla säädettiin valkuaiskasvien erityistuen asteittaisesta lakkauttamisesta, ja komission asetuksen (EY) N:o 1121/2009 (7), jolla säädettiin valkuaiskasvipalkkiota koskevista yksityiskohtaisista säännöistä,
23.

katsoo, että Välimeren unioni on pikaisesti saatettava vastaamaan nykyhetkeä ja -tilannetta ja sen puitteissa on pohdittava viimeaikaisia tapahtumia ja toimittava niiden mukaisesti, jotta voidaan tehdä ehdotuksia siitä, miten edistetään parhaiten demokratiaa ja ihmisoikeuksia sen jäsenvaltioissa ja alueella, Libya mukaan lukien, ja mitä uudistuksia on tehtävä, jotta sen oma rooli olisi entistä vahvempi, yhtenäisempi ja tehokkaampi;
7.

panee merkille, että korruptio on ollut ilmeisen laajalle levinnyttä Kroatiassa ja se on edelleen vakava yleinen ongelma; pitää myönteisenä Kroatian hallituksen pyrkimyksiä ottaa vahva kanta kaikkia korruptiomuotoja vastaan; painottaa, että hallitus antoi erityishuomiota korruption torjuntaan liittyvälle oikeudelliselle ja institutionaaliselle kehykselle, mukaan lukien tutkinnat, syytteeseenpano ja elintenvälinen sekä kansainvälinen yhteistyö; panee merkille meneillään olevat suuren luokan korruptionvastaiset tapaukset, joissa on mukana entinen pääministeri, kaksi entistä ministeriä, korkeatasoisia valtion virkamiehiä ja useita valtion yhtiöiden johtajia; odottaa avointa ja puolueetonta oikeudenkäyntiä ja muistuttaa Kroatian viranomaisia siitä, että korruption tutkintaa koskevaa prosessia on tärkeää varjella poliittiselta vaikutukselta; pitää myönteisenä erityisten korruption ja järjestäytyneen rikollisuuden vastaisten osastojen perustamista maan neljään suurimpaan tuomioistuimeen, joissa tuomarit valitaan ja joissa he saavat lisäkoulutusta; kehottaa OLAFia tekemään tiivistä yhteistyötä Kroatian viranomaisten kanssa, jotta valotettaisiin sitä, miten korruptio voi mahdollisesti levitä EU:n toimielimiin;
21.

painottaa, että on tärkeää ryhtyä kohdennettuihin aktivointi- ja koulutustoimiin, jotta tuetaan henkilöitä, joilla on vain vähän tai ei lainkaan koulutusta, joita kriisi on koetellut ankarimmin ja jotka ovat suurimmassa vaarassa joutua pitkäaikaistyöttömiksi;
—

ottaa huomioon 5. lokakuuta 2005 annetun komission tiedonannon ”Empowerment to adopt and transmit communications to the European Ombudsman and authorise civil servants to appear before the European Ombudsman” (SEC(2005)1227),
—

ottaa huomioon vuosituhannen kehitystavoitteita koskevan raportin 2009 ja YK:n pääsihteerin 12. helmikuuta 2010 esittämän raportin vuosituhatjulistuksen täytäntöönpanosta ”Keeping the promise: a forward-looking review to promote an agreed action agenda to achieve the Millennium Development Goals by 2015”,
K.

ottaa huomioon, että Afrikassa on mahdotonta soveltaa kaikille yhtäläistä terveydenhuoltojärjestelmää, joka on käytössä Euroopassa, jossa on eroja toisaalta universaalien sosiaaliturvajärjestelmien ja toisaalta pakollisten sosiaalivakuutusjärjestelmien välillä,
—

ottaa huomioon joulukuussa 2009 julkaistun ILO:n raportin ”World of Work Report 2009: The Global Jobs Crisis and Beyond”,
D.

ottaa huomioon, että tiedustelu- ja suojeluvirasto DISIPin virkailijat pidättivät tuomari Afiunin välittömästi oikeussalista ilman syytettä ja että 12. joulukuuta 2009 hänet siirrettiin erityisvankila INOFiin (Instituto Nacional de Orientación Femenina), jossa hän nyt yli kuusi kuukautta myöhemmin on yhä olosuhteissa, jotka aiheuttavat jatkuvaa vaaraa hänen fyysiselle ja henkiselle hyvinvoinnilleen, sillä vankilassa on jopa 24 vankia, jotka hän itse on tuominnut esimerkiksi murhista, huumeiden salakuljetuksesta ja ihmisryöstöstä; toteaa, että pidätettynä olevaa lähtien Afunia on pilkattu ja uhattu, häntä vastaan on hyökätty verbaalisesti ja fyysisesti ja hänet on yritetty tappaa,
U.

katsoo, että edessä olevat haasteet ja aiemmat kokemukset osoittavat, että toiminnan yhdenmukaisuuden puuttuminen eri alojen välillä on ollut esteenä naisten ja miesten välisen tasa-arvon saavuttamiselle ja katsoo, että naisten oikeuksia koskevien kysymysten käsittelyyn on annettava riittävät resurssit, toimia on koordinoitava paremmin, niistä on tiedotettava ja niitä on edistettävä tehokkaammin ottaen huomioon naisten erilaiset olosuhteet,